যখন মানুষ ভালো কাজ করে, অপরের উপকার করে, অসহায়ের পাশে দাড়ায়, বঞ্চিতদের অধিকার প্রতিষ্ঠার জন্য লড়াই করে, রোগীর সেবা করে তখন সে সৃষ্টির সেরা। সকল সৃষ্টিকূল তাকে ভালবাসে। পছন্দ করে। তার জন্য নিজেকে উজাড় করে দেয় সবাই। প্রকৃতিও তার পক্ষে কাজ করে। আর যখন সে খারাপ কাজ করে, অপরের ক্ষতি করে, অপর কাউকে হেয় প্রতিপন্ন করে, অপমান করে, মানুষ তথা সৃষ্টিকুলকে যথার্থ সম্মান প্রদর্শন না করে, অসহায় নারী-শিশুকে ভোগের বস্তু মনে করে, অসহায়ের পাশে না দাড়ায় তখন সে সৃষ্টির মধ্যে নিকৃষ্ট। গোটা জগৎ তাকে ঘৃণা করে। সকল ভালো মানুষ তাকে এড়িয়ে চলে।